text: – Калі любіш сваю справу, яна ніколі табе не надакучыць, і заўсёды знойдзеш прымяненне сваім рукам. Вольны час? Пакуль у мяне на першым месцы работа, практычнае ўдасканаленне ведаў. Чалавеку заўсёды ёсць куды расці.
  Цёплая ўсмешка і яскравыя вочы адразу ж выдаюць добрае сэрца маладога спецыяліста Вольгі Усовіч – прафесія ветурача, якуя яна сабе выбрала, сапраўды, яе прызванне. У кватэры ў Брэсце, дзе яна жыла з бацькамі, пакуль не вылецела з роднага гнязда, ніколі не пераводзіліся жывёлы – каты, хамякі, папугаі, якіх дзяўчынка з любоўю даглядала і лячыла. Трапіць у вёску пасля заканчэння Віцебскай дзяржаўнай акадэміі ветэрынарнай медыцыны ў жніўні 2019 года малады ветурач не баялася, заўважае, што папрасіць размеркаванне ў ААТ “Гарадзец-агра” ёй параілі знаёмыя з Брэста – і гаспадарка ў ліку лепшых у раёне, і да роднага Брэста недалёка. Кіраўніцтва Вольгу таксама забяспечыла жыллём. Пра свой вольны час дзяўчына расказвае: